** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 116**

(protokols Nr. 6, 79. p.)

**Par Madonas novada pašvaldības komisijas “Administratīvo aktu strīdu komisija” izveidošanu un tās locekļu iecelšanu amatos**

Pašvaldību likuma 25. panta otrā daļa nosaka, ka pašvaldības administrācijas izdotos administratīvos aktus var apstrīdēt pašvaldības ietvaros.

Madonas novada pašvaldības 2025. gada 4. jūlijā (domes lēmums Nr. 3, prot. Nr. 2, 1. p.) saistošie noteikumu Nr. 1 “Madonas novada pašvaldības nolikums” 30.1.2. apakšpunkts paredz, ka Madonas novada pašvaldībā pastāvīgi darbojas Madonas novada pašvaldības komisija “Administratīvo aktu strīdu komisija”. Minēto saistošo noteikumu 43. punkts nosaka, ka “privātpersonu iesniegumus par Pašvaldības administrācijas administratīvo aktu vai Pašvaldības administrācijas faktiskās rīcības apstrīdēšanu izskata Pašvaldības Administratīvo aktu strīdu komisija, izņemot normatīvajos aktos paredzētos gadījumus.”

2025. gada 1. jūlijā Madonas novada pašvaldība no bijušās Madonas novada pašvaldības ir pārņēmusi bijušās Madonas novada pašvaldības Administratīvo aktu strīdu komisiju. Minētā komisija saskaņā ar Madonas novada pašvaldības domes 2025. gada 4. jūlija lēmumu Nr. 10 (protokols Nr. 2, 8. p.) “Par Madonas novada pašvaldības komisijām” līdz brīdim, kamēr Madonas novada pašvaldības dome izveidos jaunas komisijas un apstiprinās to sastāvus īsteno tai noteikto funkciju visā Madonas novada pašvaldības administratīvajā teritorijā sastāvā, kādu apstiprinājusi bijusī Madonas novada pašvaldības dome.

Ņemot vērā minēto, ir nepieciešams izveidot jaunu Madonas novada pašvaldības komisiju “Administratīvo aktu strīdu komisija”.

Pašvaldību likuma 10. panta pirmās daļas 8. punkts, nosaka, ka tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas. Pašvaldību likuma 10. panta pirmās daļas 10. punkts nosaka, ka tikai domes kompetencē ir iecelt amatā un atbrīvot no tā pašvaldības citas amatpersonas normatīvajos aktos paredzētajos gadījumos. Pašvaldību likuma 10.panta pirmās daļas 19. punkts nosaka, ka tikai domes kompetencē ir lemt par kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas.

Pamatojoties uz Pašvaldību likuma 10. panta pirmās daļas 8., 10., 19. punktu un 25. panta otro daļu, Madonas novada pašvaldības 2025. gada 4. jūlijā (domes lēmums Nr. 3, prot. Nr. 2, 1. p.) saistošo noteikumu Nr. 1 “Madonas novada pašvaldības nolikums” 30.1.2. apakšpunktu un 43. punktu, ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. 2025. gada 31. jūlijā likvidēt bijušās Madonas novada pašvaldības Administratīvo aktu strīdu komisiju.
2. Ar 2025. gada 1. augustu izveidot Madonas novada pašvaldības komisiju “Administratīvo aktu strīdu komisija” 3 (trīs) locekļu sastāvā.
3. Ar 2025.gada 1. augustu iecelt Madonas novada pašvaldības komisijas “Administratīvo aktu strīdu komisija” locekļu amatos:
	1. Helmutu Pujatu, [..], Madonas novada pašvaldības komisijas “Administratīvo aktu strīdu komisija” priekšsēdētāja amatā;
	2. Evitu Zāli, personas kods [..], Madonas novada pašvaldības komisijas “Administratīvo aktu strīdu komisija” priekšsēdētāja vietnieces amatā;
	3. Gerdu Kvantu, personas kods, [..], Madonas novada pašvaldības komisijas “Administratīvo aktu strīdu komisija” sekretāres amatā.
4. Madonas novada pašvaldības izpilddirektoru noteikt par atbildīgo amatpersonu šī lēmuma izpildei, cita starpā nodrošinot, ka Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā.

 Domes priekšsēdētājs A. Lungevičs

*Kvanta 28080771*